rejauldu/bengali-wikipedia huggingface dataset:
গণিয়াতুল উলুম হোসাইনিয়া আলিম মাদ্রাসা বাংলাদেশের একটি আলিয়া মাদ্রাসা। মাদ্রাসাটি চট্টগ্রাম জেলার অন্তর্গত মীরসরাই উপজেলার করেরহাট ইউনিয়নে অবস্থিত।http://www.mirsharai.chittagong.gov.bd/site/education_institute/f963cf30-2149-11e7-8f57-286ed488c766/%E0%A6%97%E0%A6%A3%E0%A6%BF%E0%A7%9F%E0%A6%BE%E0%A6%A4%E0%A7%81%E0%A6%B2%20%E0%A6%89%E0%A6%B2%E0%A7%81%E0%A6%AE%20%E0%A6%B9%E0%A7%87%E0%A6%BE%E0%A6%B8%E0%A6%BE%E0%A6%87%E0%A6%A8%E0%A6%BF%E0%A7%9F%E0%A6%BE%20%E0%A6%86%E0%A6%B2%E0%A6%BF%E0%A6%AE%20%E0%A6%AE%E0%A6%BE%E0%A6%A6%E0%A7%8D%E0%A6%B0%E0%A6%BE%E0%A6%B8%E0%A6%BE মাদ্রাসাটি ১৯৭৪ সালে প্রতিষ্ঠিত হয়। মাদ্রাসাটি বাংলাদেশ মাদ্রাসা শিক্ষাবোর্ডের অধীনে পরিচালিত হয়।   শিক্ষা ব্যবস্থা  মাদ্রাসাটিতে এবতেদায়ী প্রথম শ্রেণি থেকে আলিম পর্যন্ত পাঠদান করা হয়। মাদ্রাসার শিক্ষার্থীদের জন্য পাঠাগার, খেলার মাঠ, ছাত্রীদের জন্য কমনরুম প্রভৃতি সুযোগ-সুবিধা রয়েছে। ভবন মাদ্রাসায় একটি একতলা পাকা ভবন ও একটি আধাপাকা ভবন রয়েছে।   কৃতিত্ব ও ফলাফল  ২০২০ বছরের পাশের হার ১০০%।   আরও দেখুন    বাংলাদেশ মাদ্রাসা শিক্ষাবোর্ড  দারুন্নাজাত সিদ্দিকিয়া কামিল মাদ্রাসা  বাংলাদেশের আলিয়া মাদ্রাসার তালিকা   তথ্যসূত্র    বহিঃসংযোগ   বিষয়শ্রেণী:মীরসরাই উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৭৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৪-এ বাংলাদেশে প্রতিষ্ঠিত বিষয়শ্রেণী:১৯৭৪-এ প্রতিষ্ঠিত
অঞ্জু একজন ভারতীয় অভিনেত্রী। তিনি মুলত দক্ষিন ভারতের মালয়ালম ও তামিল চলচ্চিত্র জগতে তার অভিনয়ের জন্য সুপরিচিত। ১৯৭৮ সালের ফেব্রুয়ারী মাসে তার জন্ম। তিনি জন্মসুত্রে তামিলনাড়ুর বাসিন্দা। তিনি তামিল চলচ্চিত্র উথিরিপুক্কাল -এ অভিনয়ের মাধ্যমে অভিনয় জগতে পদার্পন করেন। উথিরিপুক্কাল ১৯৭৯ সালে মুক্তি পায়। তখন তার বয়স মাত্র দুই বছর। মালয়ালম ও তামিল চলচ্চিত্রের পাশাপাশি তিনি কন্নড় ও তেলুগু ভাষার ছবিতেও অভিনয় করেছেন। রুক্মিণী চলচ্চিত্রে তার অভিনয়ের জন্য ১৯৮৮ সালে তিনি সেরা অভিনেত্রী বিভাগে কেরালা রাজ্য চলচ্চিত্র পুরস্কার জিতেছিলেন। বর্তমানে তিনি বিভিন্ন টিভি ধারাবাহিকে অভিনয়ের কাজে ব্যাস্ত আছেন।   অভিনয় জীবন  ১৯৭৯ সালে উথিরিপুক্কাল -এ শিশুশিল্পী হিসাবে তার অভিনয় জীবন শুরু হয়। এরপর ১৯৭৯ থেকে ১৯৮৯ এই দীর্ঘ দশ বছর তিনি বিভিন্ন তামিল চলচ্চিত্রে শিশুশিল্পী হিসাবে কাজ করেছেন যাদের মধ্যে উল্লেখযোগ্য, পোত্তাথা পোত্তুকাল (১৯৮০), পোল্লাধবন (১৯৮০), মেন্দুম কোকিলা (১৯৮১), বালা নাগাম্মা (১৯৮১), হিটলার উমানাথ (১৯৮২), এন সেল্ভামে(১৯৮৫) ইত্যাদি।  নব্বই -এর দশক থেকে তিনি পাকাপাকিভাবে দক্ষিণ ভারতীয় সিনেমায় অভিনয় করতে শুরু করেন এবং অভিনেত্রী হিসাবে সুপরিচিত হয়ে ওঠেন। ১৯৯০ সাল থেকে তিনি বিভিন্ন তামিল, মালয়ালম, তেলুগু ও কন্নড় ছবিতে অভিনয় করছেন। তামিল ও মালয়ালম সিনেমায় তিনি সবচেয়ে বেশি কাজ করেছেন। তার কয়েকটি উল্লখনীয় তামিল সিনেমা হল, খিলাড়ি কান্মানি (১৯৯০), এংগাল স্বামী আয়াপ্পা (১৯৯০), অধিকারী (১৯৯১), অভিরামি (১৯৯২), আদিথ্যান (১৯৯৩), গোপালা গোপালা (১৯৯৬), পোমাগাল ওরভালম(১৯৯৯), কুবেরন (২০০০), মিলিটারি(২০০৩), পোল্লাধবন (২০০৭), মিনাসারা (২০১১) ইত্যাদি।   তথ্যসূত্র   বিষয়শ্রেণী:১৯৭৮-এ জন্ম বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিলনাড়ুর অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় শিশু অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:জীবিত ব্যক্তি
লালমোহন বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।   আয়তন  লালমোহন ইউনিয়নের আয়তন ৩,৭৩৬ একর।   ইতিহাস  লোকমুখে প্রচলিত আছে যে এই উপজেলার নাম লালমোহন রায় নামক এক ব্যক্তির নাম অনুসারে রাখা হয়। লালমোহন ইউনিয়ন এক সময় ফরাজগঞ্জ ও চর উমেদ সহ এক সাথে ছিল, আনুমানিক ১৯৭২-৭৩ সালে এটি বিভক্ত হয়। এরপর ১৯৮৬ সালে ভাগ হয়ে যায় লালমোহন পৌরসভা।   প্রশাসনিক কাঠামো  লালমোহন ইউনিয়ন লালমোহন উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:  লালমোহন  চর লালমোহন  মেহেরগঞ্জ  পেসকার হাওলা  মুন্সির হাওলা   জনসংখ্যার উপাত্ত  ২০১১ সালের আদমশুমারি অনুযায়ী লালমোহন ইউনিয়নের মোট জনসংখ্যা ১৫,৫৪৪ জন। এর মধ্যে পুরুষ ৭,৫১৭ জন এবং মহিলা ৮,০২৭ জন। মোট পরিবার ৩,৩৫৭টি।   শিক্ষা  ২০১১ সালের আদমশুমারি অনুযায়ী লালমোহন ইউনিয়নের সাক্ষরতার হার ৪৪.১%। এ ইউনিয়নে ১১টি সরকারি প্রাথমিক বিদ্যালয়, ১৫টি মাধ্যমিক বিদ্যালয়, ১টি দাখিল মাদ্রাসা ও ১টি ইবতেদায়ী মাদ্রাসা রয়েছে।   আরও দেখুন   লালমোহন উপজেলা  লালমোহন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:লালমোহন উপজেলার ইউনিয়ন
thumb|বুথ টার্কিংটন নিউটন বুথ টার্কিংটন (২৯ জুলাই ১৮৬৯ - ১৯ মে ১৯৪৬) ছিলেন একজন মার্কিন ঔপন্যাসিক ও নাট্যকার। তিনি দ্য ম্যাগনিফিসেন্ট অ্যাম্বারসন্স ও অ্যালিস অ্যাডামস উপন্যাসের জন্য সর্বাধিক পরিচিত। তিনি মাত্র তিনজন ঔপন্যাসিকের একজন যিনি একাধিকবার কথাসাহিত্যে পুলিৎজার পুরস্কার অর্জন করেছেন, বাকি দুজন হলেন উইলিয়াম ফকনার ও জন আপডিক। যদিও বর্তমান সময়ে তার রচনা স্বল্পপঠিত, কিন্তু ১৯১০ ও ১৯২০-এর দশকে তাকে মার্কিন যুক্তরাষ্ট্রের শ্রেষ্ঠ জীবিত লেখক বলে গণ্য করা হত। তার কয়েকটি গল্প চলচ্চিত্রে উপযোগ করা হয়েছে। তিনি এক মেয়াদকালে ইন্ডিয়ানা হাউজ অব রিপ্রেজেন্টেটিভ হিসেবে দায়িত্ব পালন করেছেন। তিনি অটোমোবাইলের বিস্তাবে গুরুত্বপূর্ণ ভূমিকা পালন করেন। তার বেশ কিছু গল্প মিডওয়েস্টের পটভূমিতে রচিত হয়েছিল। পরবর্তী কালে তাকে মেইনের কেনবারঙ্কপোর্টে প্রেরণ করা হয়। সেখানেও তিনি তার কর্মজীবন চালিয়ে যান এবং দৃষ্টিশক্তি হারান।  প্রারম্ভিক জীবন টার্কিংটন ১৮৬৯ সালের ২৯শে জুলাই ইন্ডিয়ানা অঙ্গরাজ্যের ইন্ডিয়ানাপোলিস শহরে জন্মগ্রহণ করেন। তার পিতা জন এস. টার্কিংটন ও মাতা এলিজাবেথ বুথ টার্কিংটন। তার নামকরণ করা হয় তার মামা নিউটন বুথের নামানুসারে, যিনি পরবর্তী কালে ক্যালিফোর্নিয়ার গভর্নর হয়েছিলেন। এছাড়া আলমিরা বুথ উডওয়ার্থের মাধ্যমে তিনি শিকাগোর নগরপাল জেমস হাচিনসন উডওয়ার্থ তার আত্মীয়।  টার্কিংটন ইন্ডিয়ানাপোলিসের শর্টরিজ হাই স্কুলে পড়াশোনা করেন এবং পূর্ব উপকূলের বোর্ডিং স্কুল ফিলিপস এক্‌জেটার একাডেমি থেকে মাধ্যমিক সমাপ্ত করনে। তিনি পার্ডু বিশ্ববিদ্যালয়ে দুই বছর পড়াশোনা করেন, সেখানে তিনি সিগমা কাই ফ্র্যাটার্নিটি ও বিশ্ববিদ্যালয়ের মর্লি ইটিং ক্লাবের সদস্য ছিলেন। তিনি পরবর্তী কালে পার্ডু বিশ্ববিদ্যালয়ের ছাত্রদের ছাত্রাবাস নির্মাণে প্রচুর দান করেন। বিশ্ববিদ্যালয় তার সম্মানার্থে এর নামকরণ করে টার্কিংটন হল। পার্ডু বিশ্ববিদ্যালয় তাকে একটি সম্মানসূচক ডক্টরেটও প্রদান করে।   পুরস্কার ও সম্মাননা টার্কিংটন কলেজের ডিগ্রি অর্জন করতে পারেননি। তিনি লেখক হিসেবে তার দক্ষতা ও অবদানের জন্য একাধিক পুরস্কার অর্জন করেছেন। তিনি দ্য ম্যাগনিফিসেন্ট অ্যাম্বারসন্স ও অ্যালিস অ্যাডামস উপন্যাসের জন্য যথাক্রমে ১৯১৯ ও ১৯২২ সালে দুবার কথাসাহিত্যে পুলিৎজার পুরস্কার অর্জন করেছেন। ১৯২১ সালে পাবলিশার্স উয়িকলি-র এক জরিপে বই বিক্রেতারা তাকে "সবচেয়ে গুরুত্বপূর্ণ সমকালীন মার্কিন লেখক" বলে অভিহিত করে। তিনি ১৯৩১ সালে সিডার অব নরম্যান্ডি ছোটগল্পের জন্য ও. হেনরি স্মারক পুরস্কার অর্জন করেন। তার জীবদ্দশাতেই তার রচনাগুলি প্রায়ই সর্বাধিক বিক্রীত তালিকায় ওঠে আসে। তিনি পার্ডু বিশ্ববিদ্যালয় থেকে সম্মানসূচক ডক্টরেট, প্রিন্সটন বিশ্ববিদ্যালয় থেকে সম্মানসূচক মাস্টার্স ও ডক্টরেট, কলাম্বিয়া বিশ্ববিদ্যালয় থেকে সম্মানসূচক ডক্টরেটসহ একাধিক বিশ্ববিদালয় থেকে সম্মানসূচক ডিগ্রি অর্জন করেন।  তথ্যসূত্র  বহিঃসংযোগ             অনলাইন সংস্করণ          বিষয়শ্রেণী:১৮৬৯-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:১৯শ শতাব্দীর মার্কিন ঔপন্যাসিক বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২০শ শতাব্দীর মার্কিন নাট্যকার বিষয়শ্রেণী:ইন্ডিয়ানার ঔপন্যাসিক বিষয়শ্রেণী:ইন্ডিয়ানার নাট্যকার বিষয়শ্রেণী:ইন্ডিয়ানাপোলিসের লেখক বিষয়শ্রেণী:মার্কিন পুরুষ ঔপন্যাসিক বিষয়শ্রেণী:মার্কিন পুরুষ নাট্যকার বিষয়শ্রেণী:উপন্যাসে পুলিৎজার পুরস্কার বিজয়ী বিষয়শ্রেণী:ক্রাউন হল সেমেটারিতে সমাহিত বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:পারডু বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
উপমাণ (সংস্কৃত: “তুলনা”), হিন্দুধর্মে উপমাণ হল একটি প্রমাণ, বা কোনো কিছুর জ্ঞান লাভের উপায়। সাদৃশ্য উপলব্ধি উভয়ের মধ্যে সম্পর্কের জ্ঞান প্রদান করে। এতে একটি পরিচিত জিনিসের সাথে তুলনা করে একটি অজানা জিনিসের জ্ঞান অর্জনের অর্থও বোঝায়। উদাহরণস্বরূপ, এমন একটি পরিস্থিতি অনুমান করুন যেখানে একজন মানুষ আগে কখনও কোনো গবয় বা বন্য গরু দেখেননি এবং জানেন না এটি কী। এক বনকর্মী তাকে জানালেন যে বন্য গরু একটি দেশী গ্রাম্য গরুর মতো প্রাণী তবে সে আরও বেশি ক্ষ্যাপাটে এবং তার কপালের দিকে বড় শিং রয়েছে। পরবর্তীকালে তিনি একটি বনে একটি বন্য গরু দেখতে পেলেন এবং বনকর্তার বর্ণনার সাথে তুলনা করে সেটিকে বন্য গরু হিসাবে স্বীকৃতি দিলেন। উপমাণ বা তুলনার কারণে এই জ্ঞান সম্ভব। সুতরাং, উপমাণ হল একটি নাম এবং সেই নাম দ্বারা বোঝানো বস্তুর মধ্যে সম্পর্কের জ্ঞান।  বিষয়শ্রেণী:জ্ঞানতত্ত্বের ধারণা বিষয়শ্রেণী:হিন্দু দার্শনিক ধারণা
অটো উইকি ব্রাউজার  ([ অনুরোধ যুক্ত করুন] • অনুরোধ দেখুন)   FaysaLBinDaruL   প্রয়োজনীয় সংযোগ:   অনুরোধের অবস্থা:   সম্পাদনা টহল দিতে গিয়ে আমি যান্ত্রিক অনুবাদ, ত্রুটি হিসেবে অন্যভাষার সংখ্যা ও শব্দ পরিস্কার করি, এছাড়া নিয়মিত বানান ভুল সংশোধন করা হয়। বার বার ধরে ধরে প্রত্যেক নিবন্ধে গিয়ে সম্পাদনা না করে সহজে কাজ সম্পাদন করার জন্য। ~ Φαϊσάλ (২০২৪) ০৫:০৬, ২৪ নভেম্বর ২০২৪ (ইউটিসি)  এই কাজগুলো বট অ্যাকাউন্ট থেকে করার অনুরোধ করছি। -- Yahya (আলাপ | অবদান) ১১:০৫, ২৫ ডিসেম্বর ২০২৪ (ইউটিসি)
হাবিব ব্যাংক লিমিটেড () বর্তমানে এইচবিএল পাকিস্তান পাকিস্তানের করাচী ভিত্তিক একটি বহুজাতিক ব্যাংক। ১৫০০ শাখা, ১০০০টি এটিএম এবং বহির্বিশ্বে ৫৫টি শাখা নিয়ে এটি পাকিস্তানের বৃহত্তম ব্যাংক।   পরিষেবা  হাবিব ব্যাংক গ্রাহকের চাহিদা অনুযায়ী বিভিন্ন প্রকার ব্যাংকিং সেবা দিয়ে থাকে।   ইতিহাস   পাকিস্তানের জনক মুহাম্মদ আলী জিন্নাহ মুসলমানদের জন্য আলাদা দেশ গঠনের আন্দোলনের সময় (ব্রিটিশ বিরোধী) মুসলমানদের জন্য আলাদা ব্যাংক গঠনের প্রয়োজনীয়তা অনুভব করেন। তিনি ভারতীয় মুসলমানদের জন্য আলাদা ব্যাংক গঠনের জন্য হাবিব পরিবারকে অনুরোধ করেন। এরই ধারাবাহিকতাই ১৯৪১ সালে মুম্বই-এ (তৎকালীন বোম্বে-তে) ব্যাংকটি প্রতিষ্ঠিত হয়।  ১৯৪৭ সালে পাকিস্তানের স্বাধীনতার পরে ব্যাংকটির প্রধান কার্যালয় করাচীতে স্থানান্তর করা হয় এবং এটিই স্বাধীন পাকিস্তানের প্রথম বাণিজ্যিক ব্যাংক। ১ জানুয়ারী, ১৯৭৪ সালে পাকিস্তান সরকার ব্যাংকটিকে জাতিয়করনের আগ পর্যন্ত হাবিব পরিবার ব্যাংকটির মালিক ছিল এবং পরিচালনা করত।  ১৯৫০-এর দশকে ব্যাংকটি আন্তর্জাতিক যাত্রা শুরু করে। ১৯৫১ সালে ব্যাংকটি প্রথম বিদেশি শাখা খোলে শ্রীলঙ্কাতে। পরের বছরে প্রতিষ্ঠিত হয় হাবিব ব্যাংক (বৈদেশিক)। পরের বছরে কেনিয়াতে পাঁচটি শাখা চালু করে হাবিব ব্যাংক।  ১৯৫৭ বা ১৯৫৮ সালে শাখা চালু হয় এডেন ইয়েমেনে।  ১৯৬১ সালে ৬টি শাখা চালু হয় যুক্তরাজ্যে  ১৯৬৪ সালে শাখা চালু হয় মরিশাস ও বৈরুতে  ১৯৭৪ সালে হাবিব ব্যাংককে জাতীয়করণ করা হয় এবং হাবিব ব্যাংক এবং হাবিব ব্যাংক (বৈদেশিক)-কে একীভূত করা হয়।  জাতীয়করণ করার পরে হাবিব পরিবাবের কোন শেয়ার নেই ব্যাংকটিতেHABIB BANK LTD. v. HABIB BANK A.G. ZURICH - 1980/82 HABIB BANK LTD. v. HABIB BANK A.G. ZURICH - Passing Off - Risk of confusion - Use of family name - Banks incorporated by well known banking family - Banks in Pakistan and Switzerland closely associated with substantial business - Nationalisation of banks in Pakistan - Whether Swiss bank passing off in carrying on independent trading - Whether good - will and reputation exclusive - Whether nationalised banks' claim barred by acquiescence, laches and estoppel  ১৯৭৬ সালে হাবিব ব্যাংক নতুন শাখা চালু করে সেশেল, বাংলাদেশ এবং মালদ্বীপে।  ১৯৯০ সালে হাবিব ব্যাংক চালু করে হাবিব ফাইনান্স (অস্ট্রেলিয়া) এবং হাবিব ফাইনান্স ইন্টারন্যাশনাল লিমিটেড, হংকং  ২০০৩ সালে হাবিব ব্যাংক আফগানিস্তানে শাখা খোলার অনুমতি পায়।   আরও দেখুন   বাংলাদেশ ব্যাংক;  বাংলাদেশের ব্যাংকের তালিকা।   তথ্যসূত্র    বহিঃসংযোগ   ব্যাংকের অফিসিয়াল ওয়েবসাইট।  বিষয়শ্রেণী:বাংলাদেশের বেসরকারি ব্যাংক বিষয়শ্রেণী:পাকিস্তানের ব্যাংক বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক বিষয়শ্রেণী:১৯৪০-এ ব্রিটিশ ভারতে প্রতিষ্ঠিত বিষয়শ্রেণী:১৯৪০-এ প্রতিষ্ঠিত ব্যাংক বিষয়শ্রেণী:পাকিস্তান স্টক এক্সচেঞ্জে তালিকাভুক্ত কোম্পানি বিষয়শ্রেণী:পাকিস্তানি মার্কা
এলিজাবেথ ব্ল্যাকওয়েল (; ৩ ফেব্রুয়ারি, ১৮২১ - ৩১ মে, ১৯১০) ছিলেন একজন ব্রিটিশ চিকিৎসক যিনি যুক্তরাষ্ট্রে প্রথম নারী হিসাবে চিকিৎসা বিজ্ঞানের ডিগ্রী (ডক্টর অব মেডিসিন) অর্জন করেন এবং তিনি যুক্তরাজ্যের জেনারেল মেডিকেল কাউন্সিলে (জিএমসি) প্রথম নারী ছিলেন। যুক্তরাজ্য ও যুক্তরাষ্ট্র দুটো দেশেই তিনি একজন সামাজিক ও নৈতিক সংস্কারক হয়ে গুরুত্বপূর্ণ ভূমিকা পালন করেন। চিকিৎসা ক্ষেত্রে নারীদের উন্নয়নে তিনি অবদান রেখেছেন এবং তার নামে পুরস্কার (এলিজাবেথ ব্ল্যাকওয়েল মেডাল) একজন নারী চিকিৎসককে বার্ষিক ভিত্তিতে বিতরণ করা হয়।  ব্ল্যাকওয়েল প্রাথমিকভাবে মেডিসিনে কর্মজীবনে অনাগ্রহী ছিলেন, বিশেষ করে যখন তার স্কুলের শিক্ষক শারীরবৃত্তিকে সক্ষম করে এমন দৃষ্টিশক্তি অধ্যয়নের জন্য একটি শিক্ষার হাতিয়ার হিসেবে ব্যবহার করার জন্য একটি ষাঁড়ের চোখ নিয়ে আসেন।   তথ্যসূত্র   বিষয়শ্রেণী:১৮২১-এ জন্ম বিষয়শ্রেণী:১৯১০-এ মৃত্যু বিষয়শ্রেণী:মার্কিন নারীবাদী বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:যৌন শিক্ষাবিদ বিষয়শ্রেণী:মার্কিন যৌন শিক্ষাবিদ
সৈয়দ মোহাম্মদ জিয়াউল করিম বাংলাদেশের বাংলাদেশ সুপ্রীম কোর্টের আপিল বিভাগের একজন সাবেক বিচারপতি।   জীবনের প্রথমার্ধ  জিয়াউল করিম ১৯৫৭ সালের ১২ ডিসেম্বর জন্মগ্রহণ করেন। তিনি রসায়নে স্নাতক, আইনে স্নাতক, স্নাতকোওর ও পিএইচডি সম্পন্ন করেছেন।   কর্মজীবন  জিয়াউল করিম ১৯৮৬ সালের ১৮ মার্চ জেলা আদালতে আইনী অনুশীলন শুরু করেন।  ১৯৮৮ সালের ১৮ এপ্রিল জিয়াউল করিম হাইকোর্ট বিভাগের আইনজীবী হন। ১৯৯৬ সালের ২৮ নভেম্বর তিনি আইনজীবী হিসেবে আপিল বিভাগে যোগদান করেন।  জিয়াউল করিম ২০০৪ সালের ২৩ আগস্ট হাইকোর্টে অতিরিক্ত বিচারপতি হিসেবে নিযুক্ত হন, পরবর্তীতে ২০০৬ সালের ২৩ আগস্ট স্থায়ী বিচারক হন।  জিয়াউল করিম ও বিচারপতি এএনএম বশিরুল্লাহ বাংলাদেশ জাতীয়তাবাদী দলের ডাকা সাধারণ ধর্মঘটের সময় ভাঙচুরের মামলায় ২১ জুন ২০১১ তারিখে সাবেক সংসদ সদস্য শহীদ উদ্দীন চৌধুরী এ্যানি সহ দলটির ১৩ জন নেতাকর্মীকে জামিন দেন।  ২০১৪ সালের ২৪ জুলাই, জিয়াউল করিম ও বিচারপতি আশীষ রঞ্জন দাস রানা প্লাজার একটি পোশাক কারখানার মালিক বজলুস সামাদ আদনানের জামিনের শুনানিতে একটি বিভক্ত রায় দেন জিয়াউল করিম অভিযুক্তদের জামিনের পক্ষে ও আশীষ রঞ্জন দাস জামিনের বিরোধিতা করেন।  জিয়াউল করিম ও শেখ মোঃ জাকির হোসেন ২০১৫ সালের জুলাইয়ে বাংলাদেশ জাতীয়তাবাদী দলের চার রাজনীতিবিদ আবদুল আউয়াল মিন্টু, আমানুল্লাহ আমান, এম কে আনোয়ার ও তরিকুল ইসলামকে ৫৬টি মামলায় জামিন দেন।  ২০১৭ সালের ৫ জুন, জিয়াউল করিম ও বিচারপতি শেখ মোঃ জাকির হোসেন বাংলাদেশ সরকারের কাছ থেকে ২০০৩ সালে এমভি নাসরিন-১ ডুবে মারা যাওয়া ১০০ জনের পরিবারকে ১৭.১১ কোটি টাকা ক্ষতিপূরণ প্রদান করেন। আগস্ট মাসে, তাকে বরিশাল জেলা, ভোলা জেলা ও ঝালকাঠি জেলার জেলা আদালত পরিদর্শনের দায়িত্ব দেওয়া হয়েছিল।  ২০২২ সালের ২৩ মার্চ, জিয়াউল করিম ও বিচারপতি সরদার মোঃ রাশেদ জাহাঙ্গীর কবিরুল ইসলাম বড়োশার মৃত্যুদণ্ড নিশ্চিত করেন। কবিরুল ইসলাম বড়োশা জাতীয় পার্টির রাজনীতিবিদ ও সাবেক সংসদ সদস্য করিম উদ্দিন ভরসার ছেলে এবং তার ভাইকে হত্যার দায়ে অভিযুক্ত  ছিলেন, তিনি মামলায় জামিন পাওয়ার পর পালিয়ে ছিলেন। জিয়াউল করিম ও বিচারপতি শশাঙ্ক শেখর সরকার একই বছরের ২০ এপ্রিল একদিনে ২৪৪টি মামলার শুনানি করেন।  ১২ আগষ্ট ২০২৪ সালে সুপ্রিম কোর্টের হাইকোর্ট বিভাগে কর্মরত এই বিচারপতিকে আপিল বিভাগের বিচারপতি হিসেবে নিয়োগ দেন রাষ্ট্রপতি মো. সাহাবুদ্দিন।   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:জীবিত ব্যক্তি
চক্ষু প্রতিস্থাপন হল একজন দাতা থেকে একজন গ্রহীতার কাছে মানুষের চোখের গ্লোব প্রতিস্থাপন ।   ২০২৩ NYU ল্যাঙ্গোন স্বাস্থ্য প্রচেষ্টা  ২০২৩ সালের নভেম্বরে, NYU ল্যাঙ্গোন হেলথের সার্জনরা প্রথম সফল চক্ষু প্রতিস্থাপনের ঘোষণা দেন।  এটি একটি আংশিক মুখ প্রতিস্থাপনের অংশ হিসাবে একটি অপারেশনের অংশ ছিলো যা ২১ ঘন্টা সময় নিয়েছিল। প্রাপক, অ্যারন জেমস, একটি উচ্চ-ভোল্টেজ পাওয়ার লাইন দুর্ঘটনায় তার চোখ, নাক এবং মুখ সহ মুখের বাম পাশ হারিয়েছিলেন। রয়টার্স জানিয়েছে যে প্রতিস্থাপিত চোখে "ভালভাবে কাজ করা রক্তনালী এবং একটি প্রতিশ্রুতিশীল চেহারার রেটিনা" রয়েছে।  চোখ মস্তিষ্কের সাথে যোগাযোগের জন্য অপটিক স্নায়ু ব্যবহার করছিলো না এবং জেমস চোখের মাধ্যমে দৃষ্টিশক্তি ফিরে পায়নি। প্রাপ্তবয়স্ক স্টেম সেলগুলি তার অস্থি মজ্জা থেকে সংগ্রহ করা হয় এবং অপটিক স্নায়ুতে ইনজেকশন দেওয়া হয়।  প্রধান সার্জন, এডুয়ার্ডো ডি. রদ্রিগেজ বলেছেন যে "যদি দৃষ্টি পুনরুদ্ধারের কিছু রূপ ঘটে তবে এটি বিস্ময়কর হবে, কিন্তু ... আমাদের লক্ষ্য ছিল প্রযুক্তিগত অপারেশন করা"।   ইতিহাস  ১৮৮৫ সালে Revue générale d'ophtalmologie রিপোর্ট করে যে ১৭ বছর বয়সী একটি মেয়ের স্ট্যাফিলোম্যাটাস এবং বুফথালমিক চোখ একটি খরগোশের চোখ দ্বারা প্রতিস্থাপিত করেন ড. চিব্রেট। কার্যকর ইমিউনোসপ্রেশনের অভাবের কারণে ১৫ দিন পরে অপারেশন ব্যর্থ হয়।  ১৯৬৯ সালে টেক্সাস মেডিক্যাল সেন্টারের কনরাড মুর দাবি করেছিলেন যে তিনি একটি সম্পূর্ণ চোখ প্রতিস্থাপন করেছিলেন, কিন্তু তিনি পরবর্তীতে তার দাবি প্রত্যাহার করেছিলেন ।   আরো দেখুন    কর্নিয়া প্রতিস্থাপন   তথ্যসূত্র   বিষয়শ্রেণী:চক্ষু শল্যচিকিৎসা
বোয়ালী ইউনিয়ন  বাংলাদেশের গাজীপুর জেলার কালিয়াকৈর উপজেলার অন্তর্গত একটি ইউনিয়ন। কালিয়াকৈর উপজেলার ৯টি উপজেলার মধ্যে বোয়ালী ইউনিয়ন অন্যতম।  গ্রাম সমূহ  গ্রামজনসংখ্যাগ্রামজনসংখ্যাটানশ্রীপুর৩২০শ্রীপুর১৪৭৭মধ্যপাড়া৪৪৯বান্দাবাড়ী               ৪৪০              বেড়াচালা              ৩৮৭                         পাবুরিয়াচালা                     ১৬২১              শিমুলচালা             ৪৯২                        গাছবাড়ী                     ১৮১৩              বোয়ালী             ১৫৪৮                        বাথানিয়াচালা                                ১৭২                নন্দারচালা                                                         ৩১৩                         নলুয়া                     ১৯০০            সিকদারচালা            ২৯৩                     নন্দীচালা                    ১৯৭           কাপাসিয়াচালা           ১৮৯                    তালগাছিয়াচালা                     ২৭৯             ডাকুরাইল          ৬০১                    কাপাসিয়াচালা                     ৪৮৫            কুন্দাঘাটা          ৭৫৭                    গাবচালা                     ৪৯৯           ঢোলসমুদ্র         ৬৭৯                  নিশ্চিন্তপুর                     ২৫১          গোলয়া        ৭৫০          পিপড়াছিট            ৮০৪          মদনখালী        ৪৭৭                   সোনাতলা                  ১৫৯৩         গোসাইবাড়ী       ৮৩২                   চাবাগান                   ৮৯৯         হবুয়ারচালা        ৮১১                ঝিংগাহাটি                 ১০১৫         রঘুনাথপুর       ৩৯৬              নয়াপাড়া                   ১২৩০   ইতিহাস  বোয়ালী ইউনিয়নের ইতিহাস সম্পর্কে খুব একটা জানা যায় না।   শিক্ষাঃ  বোয়ালী ইউনিয়নের শিক্ষা প্রতিষ্ঠানের তালিকা  প্রাথমিক বিদ্যালয়  ১)শ্রীপুর সরকারি প্রাথমিক বিদ্যালয়  ২)রঘুনাথপুর সরকারি প্রাথমিক বিদ্যালয়  ৩)গাছবাড়ী সরকারি প্রাথমিক বিদ্যালয়  ৪)নয়াপাড়া সরকারি প্রাথমিক বিদ্যালয়  ৫)সোনাতলা সরকারি প্রাথমিক বিদ্যালয়  ৬)হবুয়ারচালা সরকারি প্রাথমিক বিদ্যালয়  ৭)ঢোলসমুদ্র সরকারি প্রাথমিক বিদ্যালয়  ৮)নলুয়া সরকারি প্রাথমিক বিদ্যালয়  ৯)পিপড়াসিট সরকারি প্রাথমিক বিদ্যালয়  ১০)গোলয়া সরকারি প্রাথমিক বিদ্যালয়  মাধ্যমিক বিদ্যালয়  ১)কাজী সাইয়েদুল আলম উচ্চবিদ্যালয়  ২)বোয়ালী নরেন্দ্র নারায়ণ উচ্চবিদ্যালয়  মাদরাসা  ১)পাবুরিয়াচালা ইসলামিয়া আলিম মাদরাসা  ২)গাছবাড়ী এবাদিয়া আলিম মাদরাসা   অর্থনীতি   জনসংখ্যা   অবস্থান ও সীমানা   যোগাযোগ ব্যবস্থা    ধর্মীয় উপাসনালয়   খাল ও নদী   তুরাগ নদী ও গোয়ালী নদী  এর উপর দিয়ে বয়ে গেছে।  হাট-বাজার  দর্শনীয় স্থান  জনপ্রতিনিধি   আরও দেখুন   তথ্যসূত্র   বিষয়শ্রেণী:কালিয়াকৈর উপজেলার ইউনিয়ন
thumb|right|বাকারি সানিয়া বাকারি সানিয়া (); জন্ম: ১৪ ফেব্রুয়ারি ১৯৮৩) ফরাসি জাতীয় দলের খেলোয়াড়। তিনি মূলত ইংলিশ প্রিমিয়ার লিগের ক্লাব আর্সেনালে এবং ফ্রান্স জাতীয় ফুটবল দলে খেলেছেন। তার পূর্বতন দল আর্সেনালের কোচ আর্সেন ওয়েঙ্গার তাকে একদা প্রিমিয়ার লিগের সেরা রাইট ব্যাক বলে অভিহিত করেন। উইং-ব্যাক হিসেবে খেলার পাশাপাশি সানিয়া মাঝে মাঝে সেন্টার ব্যাক হিসেবেও খেলেছেন।  তথ্যসূত্র  বহিঃসংযোগ  বিষয়শ্রেণী:১৯৮৩-এ জন্ম বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বেনেভেন্তো কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ওসের যুব অ্যাসোসিয়েশনের খেলোয়াড় বিষয়শ্রেণী:ফুটবল ক্লাব সঁসের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফরাসি মুসলিম বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
পামেলা ভুতোরিয়া একজন ভারতীয় অভিনেত্রী, উপস্থাপিকা, মডেল ও নেপথ্যকণ্ঠ শিল্পী। তিনি বেশ কয়েকটি হিন্দি ও বাংলা চলচ্চিত্র এবং বিজ্ঞাপনে অভিনয় করেছেন। তিনি বাংলা চলচ্চিত্র পাগলু দিয়ে তার অভিনয় জীবন শুরু করেন। এছাড়াও তিনি কাহানি, সাহেব বিবি অউর গ্যাংস্টার ৩, মাছ মিষ্টি অ্যান্ড মোর-এর মতো চলচ্চিত্রে অভিনয় করেছেন।   চলচ্চিত্রের তালিকা   বছর চলচ্চিত্র পরিচালক ভূমিক ভাষা ২০১১ পাগলু রাজীব কুমার বিশ্বাস বাংলা ২০১২ কাহানি সুজয় ঘোষ স্বপ্না হিন্দি ২০১২ বাপি বাড়ি যা সুদেষ্ণা রায়, অভিজিৎ গুহ টিয়া বাংলা ২০১৩ মাছ মিষ্টি অ্যান্ড মোর মৈনাক ভৌমিক বাংলা ২০১৪ টান মুকুল রায় চৌধুরী লিসা বাংলা ২০১৮ সাহেব, বিবি অউর গ্যাংস্টার ৩ তিগমাংশু ধুলিয়া দীপাল হিন্দি ২০২১ উরফ ঘন্টা আয়ুষ সাক্সেনা জগমীরা হিন্দি ২০২৩ গুসপেইথ বিটউইন বর্ডার্স মিহির পবন কুমার লাঠ মঞ্জু   উপস্থাপিকা হিসাবে কর্মজীবন  পামেলা প্রায়ই বিভিন্ন কর্পোরেট ইভেন্টে উপস্থাপিকা হিসাবে দায়িত্ব পালন করেন। ২০১৫ সালে তিনি বাংলাদেশী মডেল আমব্রিনের সাথে বাংলাদেশ প্রিমিয়ার লিগের হোস্ট হিসাবে নির্বাচিত হন। তিনি অমিতাভ বচ্চনের সাথে প্রো কাবাডি লিগে উপস্থাপনা করেছিলেন।   টেলিভিশন বিজ্ঞাপনে উপস্থিতি  পামেলা ভারতের বেশ কয়েকটি টেলিভিশন বিজ্ঞাপনে কাজ করেছেন। চলচ্চিত্র অভিনেত্রী হিসাবে কর্মজীবন শুরু করার আগে তিনি ভোডাফোনের মতো কোম্পানির জন্য বেশ কয়েকটি টিভি বিজ্ঞাপনে উপস্থিত হগেছিলেন। সাম্প্রতিক বছরগুলিতে তিনি জোম্যাটো,  ফিলিপস, বোরোসিল ও অন্যান্য কোম্পানির জন্য বেশ কয়েকটি বিজ্ঞাপনে অভিনয় করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় মডেল বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
thumb|right|তামান এংগ্রিক মল, পশ্চিম জাকার্তা জাকার্তার অর্থনীতি ইন্দোনেশিয়া এর অর্থনীতি এর  এক বিরাট অবদান রাখে। এই শহর থেকেই সবচেয়ে বেশি দেশের জিডিপি এর অংশ রয়েছে।জাকার্তা জাতির শপিংয়ের কেন্দ্রস্থল এবং বাজার করার জন্য দক্ষিণপূর্ব এশিয়ার সবচেয়ে ভাল জায়গা গুলোর মধ্যে একটি। জাকার্তায় শহটির বিভিন্ন ধরনের দোকান এবং ঐতিহ্যগত বাজার রয়েছে। সর্বমোট ৫৫০ হেক্টর নিয়ে একটি একক শহরে জাকার্তার বিশ্বের সর্ববৃহৎ শপিং মলের জায়গা রয়েছে। প্রত্যেক বছর জাকার্তার ২০১২ সালে প্রায় ৭৩ অংশগ্রহণকারী শপিং সেন্টারের উদ্‌যাপন উপলক্ষে জুন এবং জুলাই মাসে "জাকার্তা বৃহৎ বিক্রয়" উদযাপিত হয়।  শহরটি মানুষের খুব ক্রয় ক্ষমতার মধ্যে বিভিন্ন আন্তর্জাতিক ব্যান্ডগুলোর প্রাচুর্যের দ্বারা পূর্ণ হয়। মল যেমন প্লাজা ইন্দোনেশিয়া, গ্র‍্যান্ড ইন্দোনেশিয়া, শপিং টাউন,প্লাজা সিনায়ান,সিনায়ান সিটি এবং প্যাসিফিক প্লেস বিভিন্ন ধরনের বিলাসবহুল ব্র‍্যান্ড বাছাই করার সুবিধা প্রধান করে। মল টামান এংগ্রিক এবং সিপুটরা ওয়াল্ড জাকার্তা যেগূলো জাকার্তায় শপিং মলের নতুন ধারণা বহণ করে। তথ্যপ্রযুক্তি জাকার্তা শহরটি দেশের বৃহত্তম তথ্য প্রযুক্তি কেন্দ্র বা আইটি সেক্টর। আইটি সেক্টর শহরটির অর্থনীতিতে এক বিরাট অবদান রাখে। এই শহরের জিডিপি এর বেশির ভাগ অংশ তথ্য প্রযুক্তি থেকে আসে। এই শহরের বু নামি তথ্য প্রযুক্তি সংস্থা রয়েছে। এই সংস্থা গুলি সারা বিশ্বে ব্যবসা করছে। এই তথ্য প্রযুক্তি শিল্নে ইন্দোনেশিয়ার বহু মনুষ যুক্ত রয়েছে। এটি কর্ম সংস্থান দিয়েছে লক্ষ লক্ষ মানুষের।  শিল্প এই শহরের রয়েছে দেশের বৃহত্তম শিল্পাঞ্চল। এই শিল্প অঞ্চলটি শহরের অর্থনীতিতে প্রতিনিয়ত গুরুত্ব পূর্ন অবদান রেখে চলেছে। জাকার্তা হল দেশের অর্থনৈতিক রাজধানী। এটি দেশের বৃহত্তম রপ্তানি কেন্দ্র। এখানে রয়েছে পেট্রো ক্যামিকাল কারখানা। এখানে দেশের বড় বিমান সংস্থা গুলির সদর দপ্তর রয়েছে। এই শহরে দেশের প্রধান ব্যাঙ্কক এর সদর দপ্তর অবস্থিত।এখানে বহু উৎপাদন ধর্মী শিল্প গড়ে উঠেছে। বহু প্রক্রিয়া করন শিল্প রয়েছে। এই শিল্প কলকারখানার জন্য লক্ষ লক্ষ মানুষের কর্ম সংস্থান যোগায় এই জাকার্তা শহর।  বন্দর এই শহরের প্রধান বন্দর হল তান্জুং প্রিওক বন্দর বা জাকার্তা বন্দর। এই বন্দর শহরটির বিদেশ বাণিজ্য সম্পন্ন করে। এই বন্দরটি শহরের শিল্প কলকারখানায় কাঁচা মালের যোগান দেয় এবং পণ্য দ্রব্য বিদেশে রপ্তানি করে। এই বন্দরের বড় সমুদ্রগামী জাহাজ এর নোঙর বা প্রবেশের ব্যবস্থা রয়েছে।বন্দরটি ১০ মিটারের বেশি গভীর। এই বন্দর দিয়ে বিদেশে রবার, পাম তেল, চাল, খনিজ দ্রব্য রপ্তানি করা হয়। অতি সম্পতি বন্দরটির আধুনিকরন করা হয়েছে। ফলে বন্দরটির পণ্য পরিবহন ক্ষমতা বেড়েছে। এই বন্দরটি বর্তমানে ৬০,০০০ টিউজ এর বেশি ক্ষমতা সম্পন্ন জাহাজ ধারণ করতে পারে।    এটি এখন দক্ষিণ-পূর্ব এশিয়া এর ব্যস্ত বন্দর গুলির মধ্যে একটি। এই বন্দরের পোতাশ্রয়টি স্বাভাবিক বা প্রাকৃতিক।  তথ্যসূত্র  বিষয়শ্রেণী:জাকার্তা